ΓΡΑΠΤΗ ΕΡΩΤΗΣΗ E-1240/03

υποβολή: Chris Davies (ELDR) προς την Επιτροπή

(2 Απριλίου 2003)

Θέμα: Στρατηγική της ΕΕ για τη διαχείριση αποβλήτων

Τι μέτρα, εάνπάρχουν, λαμβάνει η Επιτροπή προκειμένου να εκπονήσει στρατηγική και συστάσεις για τη μείωση του συνολικού όγκου αποβλήτων που παράγονται στην ΕΕ· Είναι σε θέση η Επιτροπή να δώσει παραδείγματα επιτυχούς εφαρμογής πολιτικών μηδενικής αύξησης αποβλήτων ή συνολικής μείωσης αποβλήτων σε κράτη μέλη·

Σχεδιάζει η Επιτροπή την εισαγωγή απαιτήσεων για ελάχιστο ποσοστό ανακυκλώσιμωνλικών σε όλα τα προϊόντα και τις συσκευασίες.

Απάντηση της κ. Wallstrm εξ ονόματος της Επιτροπής

(8 Μαΐου 2003)

Τα δεδομένα σχετικά με την παραγωγή αποβλήτων είναι ανεπαρκή σε βαθμό που δεν είναι δυνατή η αξιόπιστη αξιολόγηση για το εάν τα κράτη μέλη επέτυχαν ή όχι συνολική μείωση της παραγωγής αποβλήτων(1). Συνολικά, οι ποσότητες των αποβλήτων εμφανίζουν ακόμα αυξητικές τάσεις. Επομένως, ενώ δυνητικά επιδιώκεται ο στόχος των 200 αποβλήτων, δεν έχουν ακόμα προσδιοριστεί στα κράτη μέλη παράδειγματα πολιτικών επιτυχούς μηδενικής αύξησης του όγκου των αποβλήτων ή πλήρους μείωσης αυτού. Τα δεδομένα για τα αστικά απόβλητα (που αποτελούν το 10- 15 % των συνολικών αποβλήτων) είναι πληρέστερα, αν και θα πρέπει να τηρείται επιφύλαξη ως προς την ακρίβεια των δεδομένων αυτών. Τα στοιχεία του Ευρωπαϊκού Οργανισμού Περιβάλλοντος αποδεικνύουν ότι εξαιρουμένης της Γερμανίας και της Φινλανδίας, στα λοιπά κράτη μέλη σημειώθηκε αύξηση του όγκου των αστικών αποβλήτων τους το διάστημα 1990-1995(3). Αυτό δείχνει ότι οι επιτυχείς στρατηγικές με στόχο την απόλυτη μείωση της παραγωγής αποβλήτων σπανίζουν και δεν επέφεραν σημαντικές συνολικές μειώσεις στην παραγωγή των αποβλήτων. Περισσότερες πληροφορίες και περιπτωσιολογικές μελέτες διατίθενται στην έκδοση του Ευρωπαϊκού Οργανισμού Περιβάλλοντος Περιπτωσιολογικές μελέτες για τις πρακτικές ελαχιστοποίησης των αποβλήτων στην Ευρώπη(2).

Η Επιτροπή καταρτίζει επί του παρόντος θεματική στρατηγική για την πρόληψη της παραγωγής αποβλήτων και την ανακύκλωση, σύμφωνα με το 6ο πρόγραμμα δράσης για το περιβάλλον. Σε πρώτη φάση, προβλέπεταιποβολή ανακοίνωσης στο Κοινοβούλιο και το Συμβούλιο, τους ερχόμενους μήνες. Η ανακοίνωση αυτή θα περιγράφει μεταξύ άλλων την πείρα στην πρόληψη παραγωγής αποβλήτων. Θα αποτελέσει έναυσμα γενικής συζήτησης σχετικά με το ενδεχόμενο λήψης πιθανών μέτρων για την πρόληψη παραγωγής αποβλήτων και την ανακύκλωσή τους, ενώ θα καλεί τα ευρωπαϊκά θεσμικά όργανα και τα ενδιαφερόμενα μέρη να συνεισφέρουν στην περαιτέρω ανάπτυξη της στρατηγικής αυτής.

Επί του παρόντος, η Επιτροπή δεν προτίθεται να θεσπίσει μέτρα για ελάχιστη περιεκτικότητα ανακυκλώσιμωνλικών σε όλα τα αγαθά και τις συσκευασίες. Η Επιτροπή κρίνει ότι είναι προτιμότερο να καθορίσει τους στόχους της ανακύκλωσης και να αφήσει στις επιχειρήσεις και στην αγορά το ζήτημα της χρήσης ανακυκλωμένωνλικών.

(1) Το Περιβάλλον στην Ευρώπη: Δεύτερη Αξιολόγηση·http://reports.eea.eu.int/92-828-3351-8/en/toc.html/tab_abstract_RLR.

(2) Ευρωπαϊκός Οργανισμός Περιβάλλοντος, Ειδική Αναφορά, Αρ. 2/2002,http://repository.eea.eu.int/reports/topic_report/2002_2/full_report/en/html/abstract.

(3) Το Περιβάλλον στην Ευρώπη: Δεύτερη Αξιολόγηση·http://reports.eea.eu.int/92-828-3351-8/en/toc.html/tab_abstract_RLR.